Christophe Wagner
De Christophe Wagner, gebuer den 10. November 1974 zu Déifferdeng, ass e lëtzebuergesche Filmregisseur an Dréibuchauteur.

Karriär 

De Christophe Wagner huet tëscht 1995 an 2000 op der Bréisseler Héichschoul Institut Supérieur des Arts et des Spectacles (INSAS) studéiert an dës mat engem Diplom Réalisation Film-Télévision ofgeschloss.

Zanterhier huet hie Kuerzfilmer, Documentarfilmer, Pubën a Portraite realiséiert. 2011 huet hie säin éischte Long-métrage, de Krimi Doudege Wénkel realiséiert, deen am Oktober 2012 an d'Kinoe koum. 2015 koum den historeschen Drama Eng nei Zäit eraus, deen op engem Zenario vun der Viviane Thill baséiert, an deen ë. a. de fënneffache Muerd um Wandhaff thematiséiert. Bei deenen zwéi Filmer war hien och Co-Auteur vum Dréibuch.

Hien ass och Regisseur vun den zwou Staffelen (2 x 12 Episoden) vun der TV-Serie Capitani (2019, 2022), vun zwou Episode vun der 2. Staffel vun der belscher Serie Unité 42 (2019) an e puer Episode vun der Sitcom Comeback (2013).

Filmographie 
 1998: Cyber, Kuerzfilm
 1999: David, Kuerzfilm
 2000: Tout ira mieux, Kuerzfilm
 2001: Ligne de vie, Documentaire
 2002: Un combat, Kuerzfilm
 2003: The'd Johanns fir d'Serie Portraits d'artistes
 2005: Doheem, Documentaire
 2007: Luxemburg, USA, Documentaire
 2012: Doudege Wénkel, Kriminal-Spillfim
 2013: Comeback, 4 Episoden
 2015: Eng nei Zäit, historesche Politdrama
 2019: Unité 42 Tëleesserie, S2, 2 Episoden
 2019, 2022: Capitani Tëleesserie (2 x 12 Episoden)

Ausserdeem war hien de Regisseur vun der zweeter Ekipp vun der Geneviève Mersch hirem J'ai toujours voulu être une sainte (2003) an huet de Making of vum Pol Cruchten sengem Perl oder Pica gedréint.

Gielercher
 2005: "Prix du jeune espoir" vum Lëtzebuerger Filmpräis a Mention spéciale vum Jury
 2014: "Beschte Spillfilm" vum Lëtzebuerger Filmpräis fir Doudege Wénkel
 2016: "Beschte Spillfilm" vum Lëtzebuerger Filmpräis fir Eng nei Zäit
 2016: Trophée francophone de la réalisation bei de 4. Trophées francophones du cinéma
 2021: "Bescht kreativ Kontributioun (Laangfilm; Fiktioun oder Documentaire)", Kategorie Dréibuch (zesumme mam Thierry Faber an Eric Lamhène) vum Lëtzebuerger Filmpräis fir Capitani

Kuckt och 
 Lëscht vu lëtzebuergesche Filmregisseuren

Um Spaweck 
 "Christophe Wagner, du divertissement avec un message !" luxuriant.lu, Publié le 01-juin-08 (Interview-portrait).
 Offiziell Internetsäit

Lëtzebuergesch Filmregisseuren
Lëtzebuergesch Dréibuchauteuren
Gebuer 1974
Lëtzebuerger Filmpräis